Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 374

(1) a) Bármely Szerződő Fél a lajstromozás megújításához kérelem benyújtását írhatja elő, továbbá, hogy az ilyen kérelem az alábbi adatok közül néhányat vagy valamennyit tüntesse fel: (i) annak megjelölését, hogy a megújítást kérik; (ii) a jogosult nevét és címét; (iii) a vonatkozó lajstromozás lajstromszámát; (iv) a Szerződő Fél választása szerint azon bejelentés bejelentési napját, mely a vonatkozó lajstromozás eredménye vagy a vonatkozó lajstromozás lajstromozási napját; (v) ha a jogosultnak képviselője van, a képviselő nevét és címét; (vi) ha a jogosultnak levelezési címe van, az ilyen címet; (vii) ha a Szerződő Fél megengedi, hogy a lajstromozás megújítása csupán néhány olyan árura, illetve szolgáltatásra nézve történjék meg, amelyeket a védjegylajstromba bejegyeztek és ilyen megújítást kértek, azoknak a bejegyzett áruknak, illetve szolgáltatásoknak nevét, amelyekre vonatkozóan a megújítást kérik, vagy azoknak a bejegyzett áruknak, illetve szolgáltatásoknak nevét, amelyekre vonatkozóan a megújítást nem kérik, a Nizzai Osztályozás osztályjelzetei szerint csoportosítva, mindegyik csoport előtt megadva az említett osztályozás azon osztályjelzetét, amelybe az áruk vagy szolgáltatások ezen csoportja tartozik; (viii) ha a Szerződő Fél megengedi, hogy a megújítási kérelmet más személy nyújtsa be, mint a jogosult vagy annak képviselője, és a kérelmet ilyen személy nyújtja be, ennek a személynek a nevét és a címét; (ix) a jogosult vagy képviselőjének aláírását, vagy a (viii) alpont esetében az ebben az alpontban említett személyek aláírását.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes